Dollern

Dollern is een Gemeen in de Samtgemeen Hornborg in’n Landkreis Stood. Se hett .

 Geografie 

In’n Westen von’n Oort liggt dat Naturschuulrebeed Feerner Moor un in’n Süüdwesten de Rüstjer Forst.

De Naveröörd sünd Steenkark in’n Noordoosten, Gauderhandviddel in’n Oosten, Neekark un Hornborg in’n Süüdoosten, Rüstje un Helmst in’n Süüdwesten un Hagen, Ottenbeek un Gothenborg in’n Noordwesten.

 Historie 

In da Rebeet vun den Oort sünd Sporen vun Minschen 55.000 Johr oolt. Disse Sporen vun Jagers ut de Iestied sünd in’n Immengrund un Pleisshorn funnen worrn.
De Naam Dollern is sachts üm Christi Geboort utfunnen wuurn, as de Inwahners fast wohnt hebbt.

Dat eerste Mool is de Oort as Dolnere an’n 11. November 1105 in en Uurkunn beneumt worrn, de obers in de Mitt vun’n 12. Johrhunnert ok noch in Delen nomokt wurrn is. Disse Uurkunn hannelt vun dat Utstafferen för dat niege Klooster Katelnborg dör Adela von Katelnborg.

In de List vun Lüüd de Stüer betolen mööt vun 1524 sünd dat eerste Mol Naamen vun Inwohners.

An’n 8. April 1793 is dat Dörp bit up twee oder dree Bowarken affbrennt un in dat sülve Johr wedder upbovt wurrn.
Welke vun disse Neddersassenhüser sünd noch in de Mitt vun dat Dörp.

Bi dit Füer sünd twee Minschen storven, Gesche Rathjens un Peter Engelken. Gesche Rathjens weer de Fru vun Johann Hinrich Rathjens up den Stüvens Hoff, wo deswegen de Naam vun ene Fru in de Inschrift up den Döörbalken fehlt.

1880/1881 is de Nedderelvbahn von Cuxhoben na Hamborg anleggt worrn, de an Dollern langs güng. En egen Bahnhoff hett de Oort aver eerst 1920 kregen. 

 Verwaltungsgeschicht 

In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1846 to dat Amt Harsfeld tohöört un is to’n 1. Januar 1847 in dat Gericht Hornborg wesselt.Christian H. Ebhardt: Gesetze, Verordnungen und Ausschreiben für das Königreich Hannover. 1846–1850. Vandenhoeck und Ruprecht, Göttingen 1851, Sied 157 Bi de Verwaltungs- un Justizreform an’n 1. Oktober 1852 is dat Gericht Hornborg oplööst un Deel von dat Amt Hornborg worrn. Na 1885 weer Dollern in’n Kreis Stood, de 1932 mit de Kreise Jörk un Keden to’n ne’en Kreis Stood tohoopgahn is.

 Inwahnertall 

 Wapen 

Dat Wapen von Dollern wiest op blauen Grund en sülvern Watermöhlenrad mit Schüffels un dor ünner en sülvern Waterloop.

Dat Möhlenrad steiht för de Dullerner Möhl, de fröher an’n Buschdiek stünn.

 Religion 

Dollern is evangeelsch-luthersch präägt un höört to dat Kaspel von de Leevfroon-Kark in Hornborg. 1961 hett Dollern en egen Kapell kregen, de in de ole Volksschool ünnerbröcht is (inwieht an’n 15. Oktober 1961).

För de Kathoolschen is de Hillig-Geist-Kark in Stood tostännig.

 Kultur 

De Freewillige Füürwehr Dollern is an’n 10. März 1914 grünnt worrn. Vörher harr dat al en Plichtfüürwehr geven.

 Politik 

 Gemeenderaat 
+
Sitten in’n Gemeenraat Johr  CDU  SPD  DWG  2011  3  6  3 

 Börgermeesters 
 ~1961: Stechmann
 2003-: Wilfried Ehlers (SPD)

 Weertschop un Infrastruktur 

De Volksbank Geest hett in Dollern in de Straat An’n Buschdiek 34 en Filiaal un de Kreisspoorkass Stood in de Straat Op’n Brink 5.

 Verkehr 

duum|Opfohrt Dollern op de Autobahn 26
Direkt dörch den Oort löppt de veel beföhrte Bundsstraat 73, de dat Dörp in’n Noordwesten över Gothenborg mit Stood un in’n Süüdoosten över Hornborg mit Buxthu un Hamborg verbindt. Von de B 73 twiegt in Dollern de Hagener Weg af, de in’n Westen na de Landsstraat 124 dicht bi Hagen löppt, un de L 125, de in’n Oosten na Gauderhandviddel/Mittelskark löppt. De Autobahn 26 (Afsnidd Stood–Hamborg) löppt so bi 600 Meter oosten von Dollern langs. Dollern hett en egen Opfohrt (4), de von de L 125 op de Autobahn ropföhrt.

De Iesenbohn vun Cuxhoben no Hamborg (Nedderelvbahn), an de Dollern en Bahnhoff hett, warrt foken vun Schölers un Arbeiders bruukt.

 Scholen 

In Dollern gifft dat en Kinnergoorn un de Katteker-Grundschool.

 Ver- un Entsorgung 

För dat Afwater is de Afwaterverband Oolland un Geestrand mit dat Klärwark Wetterndörp tostännig.

 Footnoten 

horneburg.de

 Weblenken 

 Websteed von de Gemeen Dollern (hoochdüütsch)

Kategorie:Oort
Kategorie:Landkreis Stood